Downloaded from YTS.MX
Official YIFY movies site: YTS.MX
For 2200 år siden erobret den første keiseren, Qin Shi Huangdi,
alle de seks kinesiske kongerikene for første gang i historien
for så å danne Kina.
For å beskytte keiserriket bygde han Den kinesiske mur
og beordret at verdens mest spektakulære gravkammer
skulle bygges for ham til livet etter døden.
Men etter hans død brøt Qin-dynastiet sammen etter kaos og borgerkrig.
Hans storslåtte gravkammers beliggenhet ble derfor glemt bort.
Jeg husker at en varmebølge herjet på den tiden.
SHAANXI-PROVINSEN, KINA
Noen bønder fant noe ukjent da de skulle grave ut en brønn.
De ba meg om å dra til Xian for å ta en titt på det.
Hvordan går det? Ikke overse noe.
Da jeg så det for første gang, ble jeg opprømt.
Og det var bare toppen av isfjellet.
En umåtelig stor keramikkhær graves sakte, men sikkert ut
fra gravkammeret der den har ligget i over 2000 år.
Gravplassen på 49 kvadratkilometer er forbløffende.
Den skjuler tusenvis av disse terrakottakrigerne.
Tallene endrer seg stadig. Det skal være rundt 8000
som har blitt gravd fram fra landets første keisers gravkammer.
De kalte det verdens åttende underverk.
TERRAKOTTAHÆRENS MYSTERIER
Jeg husker da jeg dro til funnstedet for første gang som barn
og sto ansikt til ansikt med 8000 krigere.
QIN-HISTORIKER
Alle hadde de særskilte trekk. Det i seg selv er allerede imponerende.
Åtte tusen krigere gravlagt ved siden av mannen som grunnla Kina.
Det må være verdenshistoriens viktigste arkeologiske funn.
Men det som virkelig er forbløffende, er at krigerne vokter noe mye viktigere.
Den første keiserens mausoleum.
Et personlig gravkompleks.
Det er 60 kvadratkilometer stort, like stort som hele Manhattan.
Det er forbløffende å tenke over at det er bygget til én mann.
Etter at Qins første keiser døde,
ble han gravlagt i et gravkammer under gravhaugen i hjertet av området.
Siden den overraskende oppdagelsen av krigerne for 50 år siden
har arkeologene gravd fram utallige funn.
Men områdets enorme størrelse gjør at de ikke er i nærheten av å være ferdig.
Keisermausoleet var en eksakt kopi av Qin-hovedstaden,
med to svære murer som omkranset gravhaugen
og bygninger som dekket flere titalls millioner kvadratmeter.
Her fins så mange ting begravet under jorden.
Alt vi finner er så flott og livfullt.
Funnet er enestående i sitt slag.
Terrakottatjenere til å tjene ham. Terrakottaakrobater til å underholde ham.
Terrakottastridsvogner og -hester.
Alt i alt utgjør dette en terrakottaverden
bygget for keiseren, som han skulle herske over i all evighet.
Men hvordan kunne et dynasti, som var i stand til å skape noe så merkverdig,
falle sammen så raskt?
Arkeologenes første spor var tilstanden på gjenstandene som ble funnet.
SENIORARKEOLOG
Jeg tror folk en følelse av
at alle terrakottakrigerne sto der da vi gravde ut.
Men det var ikke tilfelle.
Alle terrakottakrigerne lå der i biter.
Ingen overlevde.
Janice er del av en ny hær av arkeologer,
kriminaltekniske forskere
og konservatorer
på det som har blitt et av verdens største utgravningssteder.
De har gått sammen om å prøve å finne ut nøyaktig hva som skjedde med krigerne.
Hånden stikker ut.
Hodet bør være her.
Vær forsiktig når dere jobber her. Overflaten har mange lag...
UTGRAVNINGSLEDER
...så her kan vi kanskje bevare litt farge.
Det er den fascinerende delen,
for man kan se at de faktisk har ulike personligheter.
Denne er fin.
For hvert ansikt møter du et nytt menneske fra Qin-dynastiet.
Han smiler.
I restaureringsavdelingen blir keiserens hær satt sammen igjen,
én kriger i full størrelse om gangen.
Sju, åtte, ni, ti og elleve.
RESTAURASJONSLEDER.
Vi har 36 større deler.
Tar vi med deler av rustningen og de tilhørende naglene,
utgjør det nesten 400 deler for hver kriger.
Det er mange deler.
Ofte føler jeg meg som en lege for disse levningene,
som holder dem med selskap og behandler dem til de våkner til liv igjen.
Alt i alt er denne krigeren relativt intakt.
Bare fotstykket mangler.
Når det blir gravd fram, kan vi begynne å sette ham sammen.
Det endelige målet er å få ham til å stå
og få ham tilbake til hæren.
Det kan ta opptil tre år å sette sammen én eneste statue.
Vi vet at krigerne var intakt da de ble gravlagt.
Men en gang etter det ble hver og en av dem knust.
Det er en av de største gåtene som leder oss mot årsaken til Qin-dynastiets fall.
Hva skjedde?
I gropene der krigerne ble gravlagt prøver arkeologene å finne det ut
gjennom å undersøke hver gjenstand med kriminaltekniske metoder.
Det fins mange teorier.
Gravrøvere, vandalisme eller naturlig kollaps.
Men ingen vet det sikkert.
Vi vet med sikkerhet at det var noe stort som skjedde.
Når du er fordypet i arbeidet, glemmer du av og til alt annet.
Øynene våre leter overalt
og prøver å finne forskjeller fra de andre vi har sett før.
Jorden virker våt. Den er farget.
Det er rødbrent jord.
- Brent jord? - Ja. Og trekull.
Den har blitt brent.
Det er bare når en brann er svært sterk
og brenner over lang tid at jorda skifter farge til rød.
Delene ble ødelagt av en kollaps.
Men mennesker sto bak denne ødeleggelsen.
Terrakottakrigerne ble brent ned i en brann. Hvem satte på den?
Det er spørsmålet.
Dette er mer enn et av verdens oldtidsunderverker.
Det er også på sett og vis et enormt åsted.
Før man fant gravkammeret og krigerne
stammet nesten alt man visste om Qin-dynastiet
fra én historisk nedtegnelse.
En høyt aktet 2000 år gammel tekst kjent som Shiji.
Shiji er den første historieberetningen om Kina av betydning.
Hovedforfatteren var Sima Qian.
QIN-HISTORIKER
Den inneholder en detaljert beretning om den første keiserens liv og død.
Under hans herredømmes 26. år
forente den første keiseren alle under én og samme himmel.
Shiji forteller historien om den første keiseren, en Qin-kriger.
Keiseren erobret seks kongeriker
og samlet Kina for første gang i historien, under hans kontroll.
Han ga navn til Kina.
KINA
Men ifølge beretningen varte det mektige dynastiet,
tiltenkt 10 000 generasjoner, bare i 15 år før det brøt sammen.
Noe av det som er spesielt med Shiji er måten den er skrevet på.
Den forener historie og episk drama.
Noe av det er vi litt mer skeptiske til hvorvidt skjedde eller ikke.
Vi har ingen funn til å underbygge enkelte av påstandene.
Det store spørsmålet er hvor mye av det som er sant.
Derfor er utgravningen så spennende.
For første gang på 2000 år har vi mulighet til
å finne ut om det Sima Qian skrev stemmer.
UTGRAVNINGSLEDER, ØSTLIGPORTEN
La oss måle lengde og bredde.
På østsiden av området har arkeologer funnet fundamentet til en monumental port
de tror var hovedinngangen til mausoleet en gang i tiden.
- Lengde? - Den er 100. Bredden er 95.
- Sa du 95? - Ja.
- Og hullet? - Det er på 10,6.
Dette er den bredeste porten man har funnet i Kina noen gang.
Etter at han utropte seg selv til keiser, ble området utvidet jevnt og trutt.
Det var et nasjonalt prosjekt. Hele keiserriket fokuserte på én ting.
ARBEIDERLANDSBY ETT ÅR FØR KEISERENS DØD
Arbeidet med den første keiserens gravkammer begynte da han bare var 13.
Vær forsiktig!
Forsiktig.
Løft den opp.
Da han hadde erobret hele Kina,
ga han befaling om å få de utallige midlene han trengte
for å bygge verdens største gravkompleks.
I lagerhvelvene gransker Janice bevis
på brutaliteten som ble utført mot dem som ble tvunget til å bygge gravkammeret.
Ut fra levningene kan vi fastslå hvor tøff den tiden var
for dem som jobbet med å reise mausoleumskomplekset.
Denne er relativt stor.
Den er ikke ment for beina, men for noens hals.
Da den første keiseren samlet keiserriket,
ble mer enn 700 000 straffedømte sendt for å bygge mausoleet hans ved Li--fjellet.
Den første keiseren mobiliserte mennesker med makt.
Hold tritt!
Han fikk så mange som mulig straffedømt.
Raskere! Hold tritt!
Så gjorde han dem til del av arbeids- stokken som jobbet med hans prosjekter.
Qin-lovene var svært detaljerte og svært strenge.
Ble du forbundet med en kriminell, ble du også dømt.
Var du så uheldig at det skjedde deg,
ventet noe svært brutalt deg.
Vi finner mange slike jernlenker innenfor mausoleumskomplekset.
I Shiji omtaler Sima Qian et stort antall straffedømte som kommer hit,
men også andre av annen status og håndverkere.
Men når vi ser på disse, ser vi at mange straffedømte var involvert,
og at det var mange som led.
Hva ser du på? Gå!
Har du knyttet den godt?
Verksteder i nærliggende byer ble omgjort til enorme terrakottasamlebånd
der håndverkere fra hele keiserriket jobbet.
Øyenbrynet kan heves litt. Øyet er det viktigste.
Dette var første gang håndverkere fra alle de sju kinesiske statene
kom sammen for å jobbe med ett eneste prosjekt.
Og resultatet av det var skapelsen av noe ingen hadde sett før.
Vær ekstra nøye med området over munnen.
At en sivilisasjon skapte noe med slik detaljrikdom
i et så stort omfang for 2200 år siden
viser et bemerkelselsverdig nivå av raffinement.
Jeg har jobbet med restaurasjon i 25 år.
Og det er sjelden man ser en kriger med malingen helt intakt.
Dette er hodet til en kriger vi nylig gravde ut.
En høyerestående i hæren.
Da krigerne ble laget, ble alle malt.
Men siden de har vært begravet i over 2000 år og jorda beveger på seg,
faller som regel fargene på overflaten av når de blir gravd ut.
Men siden akkurat denne lå begravet helt nederst,
overlevde den dette.
Når jeg ser dem i øynene og ser ansiktsuttrykkene
er det akkurat som om de lever.
De er en inkarnasjon av Qin-folket og det perfekte eksempel på Qin-hæren.
Jeg tror at de naturtro ansiktene
var basert på virkelige mennesker
fra hele Kina på den tiden.
Og tanken om det kom nok fra keiseren selv.
For det er en svært slagkraftig grafisk framstilling
av den bragden han hadde utført.
Et fantastisk symbol på samlingen av mennesker av ulike etnisiteter.
Av det første forente keiserriket.
Hadde ikke den første keiseren kommet,
er det mulig at Kina hadde fortsatt å være delt
i ulike stater, litt som i dagens inndelte Europa.
Ser vi på krigerne
utgjør de noe svært viktig i verdenshistorisk kontekst,
for her ser man hvorfor Kina ble noe annerledes, om ikke unikt.
Keiseren sparte ikke på noe og lot seg ikke stanse av noe
i forberedelsen til livet etter døden.
Men han hadde ikke lyktes med å forberede etterfølgelsen på jorda.
Han nektet å utnevne en tronarving til kongeriket.
Faren ved å gi én mann altfor mye makt
skulle snart snu alt han hadde bygd, hele Qin-verdenen, på hodet.
I Shiji kan vi lese at den første keiseren ble syk
på rundreise gjennom keiserdømmets østlige del.
I den syvende måned nådde den første keiseren fram til Shaqiu.
Ingen våget å nevne døden.
Historien som er nedtegnet i Shiji
sier at keiseren hadde tre skikkelser med seg på den siste, skjebnesvangre reisen,
som skulle spille en nøkkelrolle for Qin-dynastiets framtid.
Li Si var keiserens høyre hånd. Han var hans øverste håndlanger.
QINS ØVERSTE HÅNDLANGER
Ingenting skjedde i keiserriket uten at det hadde gått via ham først.
Raskt.
Zhao Gao kom fra en familie i unåde
som hadde jobbet seg oppover for å bli keiserens nærmeste tjener.
SJEFSEVNUKK
Du! Hent Si Li.
Du! Hent Hu Hai.
Viktigst av alt var Zhao Gao vokteren av det keiserlige seglet,
som keiseren trengte for å sende ut alle sine kommandoer.
Og til slutt var det keiserens yngste sønn, prins Hu Hai.
Siden han var yngst sto nok ikke Hu hai særlig høyt oppe i arverekkefølgen.
Men han var eneste sønn som var med keiseren på rundreisen.
KEISERENS YNGSTE SØNN
Lærer.
Keiseren er død.
Han etterlot kun et brev til eldstesønnen, der han utpeker ham som arving.
Hvis dette brevet blir levert,
blir han kronet til keiser.
Da vil De stå igjen uten noe som helst.
Hva skal vi gjøre med det?
Det er da åpenbart.
Hvis vår far har etterlatt oss en ordre, hva annet kan vi som lojale tjenere gjøre?
Be hans øverste håndlanger om å ødelegge dette brevet
og gjør Deres rettmessige krav på tronen.
Slutt.
Akkurat nå ligger avgjørelsen om hvem som skal styre keiserriket
hos Dem, meg og den øverste håndlangeren.
Hvordan kan jeg ta opp noe sånt med den øverste håndlangeren?
La meg ta det opp med ham på Deres vegne.
Etter å ha overtalt prinsen,
lyktes Zhao Gao med å få med den øverste håndlangeren på sammensvergelsen.
Sammen ødela de brevet fra keiseren,
der Hu Hais eldste bror ble utropt som keiser,
og erstattet det med et falskt brev
der den rettmessige arving fikk høre at han hadde mishaget faren.
Et umiddelbart selvmord var eneste måte å gjøre det godt igjen på.
Da er det gjort. Nå må vi la skjebnen ta seg av resten.
Kom!
For at sammensvergelsen skulle fungere
måtte de medsammensvorne holde keiserens død hemmelig
mens de ventet på at brevet fikk virkning.
Stopp.
Fort! Skynd deg.
Liket av klodens mektigste mann ble surret inn og lagt i reisevognen.
Liket hans skulle kjøres rundt i den trykkende kinesiske sommervarmen
fram til den rettmessige arvingen ble lurt av renkesmedene.
Kom igjen!
Etter hvert som tiden gikk, ble keiserens lik en byrde.
Renkesmedene måtte ty til drastiske tiltak.
Keiserens vogn begynte å lukte vondt i det varme været.
For å skjule lukten omga konspiratørene vognen med fiskevogner.
Mot alle odds fungerte brevet.
Den rettmessige arvingen tok livet sitt.
Nå kunne renkesmedene reise tilbake til hovedstaden
og kunngjøre keiserens bortgang.
De hadde med seg et annet forfalsket brev, der Hu Hei ble utropt til arving.
Hu Hai ble innsatt som den andre keiser.
Men de medsammensvorne fryktet at keiserdømmet ikke ville føye seg så lett.
Fra nedtegnelsene vet vi at alle var samlet på samme arrangement
da keiserens død til slutt ble kunngjort.
I den niende måned ble den første keiseren gravlagt ved Li-fjellet.
Alle innenfor De fire hav hyllet ham.
Keiserens begravelse burde ha vært det viktigste øyeblikket
for det enorme gravkomplekset han hadde brukt hele sitt voksne liv på å få bygget.
Men sammensvergelsen satte begivenheten i et annet lys.
I begivenhetenes sentrum sto den andre keiseren, Hu Hai,
som hevdet sin rett som hersker,
støttet av de to renkesmedene som hadde fått satt ham der.
Hu Hais storebrødre må ha visst at arverekken hadde blitt tuklet med.
Hans brå forfremmelse, som forbigikk dem, var ikke bare en personlig fornærmelse.
Nå utgjorde de også potensielle trusler mot tronen.
Trusler man ikke kunne la leve videre.
Bevis for grusomhetene som utspilte seg etter begravelsen,
har blitt gravd frem på funnstedet.
I det nordøstlige hjørnet av mausoleets indre by
er det rundt 100 små graver. Vi har gravd ut ti av dem.
En av gravene var ødelagt.
Men i de ni andre fant vi menneskebein.
Beina lå så hulter til bulter
at vi ikke klarte å skille ett lik fra et annet.
De så ut til å ha blitt partert.
Vi fant også perler i jorda.
Det var et svært uventet funn.
Noen perler hadde spor av forgylling.
Det var en luksusartikkel for de fornemme, helt utelukket for folk flest.
Basert på dette funnet tror vi at de kan ha vært den første keiserens konkubiner.
Den første som fikk kjenne det nye regimets vrede,
var de ulykksalige unge kvinnene i det keiserlige haremet.
Årsaken til at de gikk etter dem kommer ikke tydelig fram i historiske kilder.
Men sett i lys av sammensvergelsen kan vi finne en mulig, logisk forklaring.
Noen av konkubinene kan ha vært med på rundreisen da keiseren døde.
De kunne ha blitt vitne til de merkelige hendelsene rundt keiserens død.
Kanskje Hu Hai trodde at disse konkubinene visste for mye.
Det er mange bein fra lemmer her.
KRIMINALTEKNISK ANTROPOLOG
Disse kvinnene var generelt slanke. De var ikke særlig høye av vekst.
De utvalgte kvinnene var mellom 150 cm og 160 cm høye.
Vekten deres ble også kontrollert og styrt.
I Shiji står det at det ble beordret at kvinnene skulle dø.
Men det står ingenting om hvordan de døde.
Under begravelsen til den første keiseren ga den andre keiseren en ordre.
For kvinnene i den tidligere herskerens harem
ville det være upassende at de uten sønner ble sendt andre steder.
Alle ble følgelig beordret til å slå følge med den døde keiseren,
noe som førte til at mange kvinner døde.
Tror du at hullet stammer fra en huggeskade? Eller noe annet?
Det ser ikke sånn ut. Det er ikke jevnt nok.
De kan ha blitt drept og deretter partert.
Eller så kan de faktisk ha blitt hakket til døde.
Hadde de brukt våpen av bronse eller jern, hadde snittet vært rent.
Denne skaden er utvilsomt forvoldt etter at hun var død.
Den har ingenting å gjøre med hvordan hun døde.
Hvis de ble partert etter sin død,
hadde det vært langs leddene, der det er lettere å skjære gjennom,
særlig for en som lever av å gjøre det.
- Det ser altså ut til at de ble partert. - Ja.
Men kroppene deres var intakte da de døde.
Vi vet fortsatt ikke hvordan konkubinene døde.
Men disse kvinnene døde ikke av naturlige årsaker.
Og uansett hvordan de ble drept, så var det på svært grufullt vis.
Brutaliteten mot konkubinene var bare begynnelsen.
Gruoppvekkende bevis for renkesmedenes neste trekk
ble oppdaget i en avsidesliggende krok av funnstedet av Yuan Zhongyi.
Under utgravingen vår
fant vi mange gravgroper.
De som lå i gravene så ut til å ha blitt drept
og lemlestet i ung alder.
I Shangjiao-landsbyen
fant vi 17 små graver
og gravde ut åtte av dem.
Jeg tror at den yngste bare var 18, mens den eldste var 30 år gammel.
Men hvem som drepte dem, det vet vi ikke.
Likene ble identifisert gjennom personlige segl funnet i gravene.
Tradisjon tro ble slike begravd sammen med levningene av folk av høy status.
Vi tror at gravene tilhører den første keiserens sønner og døtre.
PRINS JIANGLUS PALASS
Umiddelbart etter begravelsen
vendte renkesmedene oppmerksomheten mot hver og en av Hu Hais mulige rivaler.
Prins Jianglu. Jeg arresterer Dem og brødrene Deres.
Hva er anklagen? Illojalitet til keiseren?
Skandaløst. Jeg forlanger å få snakke med broren min.
Hans Majestets ordre var svært tydelig.
"Ingen løse tråder."
Skrekkveldet hadde så vidt begynt.
Lovene ble strengere, og straffene ble harde.
Det lå haugevis med lik på torget.
Jeg må snakke med Hans Majestet.
PRINS GAOS PALASS
- Deres Høyhet. - Hvilke nyheter?
Alle Deres fars håndlangere har blitt utradert.
- De handler raskt. - Men det verste er fortsatt i vente.
I går, på torget i Xianyang, ble tolv av brødrene Deres henrettet.
Og Deres søstre...
De ble revet i fillebiter.
De må flykte, Deres Høyhet. Ta med Dem familien og dra.
Deres Høyhet.
Problemet til prins Gao og resten av keiserfamilien
var at det ikke fantes noe sted å flykte.
Jeg har ikke begått noen forbrytelse.
De som slapp å bli henrettet offentlig, fikk bare én utvei.
Jeg har ikke gjort noe kriminelt!
Da Hu Hais første år som keiser nærmet seg slutten,
sier nedtegnelsene at flesteparten av søsknene hans var døde.
Et av de meste betydningsfulle funnene på funnstedet
kan vise seg å være nøkkelen til å bevise at det ikke er en myte, men fakta.
På vestsiden av funnstedet, nær keiserens gravhaug,
foregår en kjempestor utgraving.
En vidstrakt rekke med graver har blitt oppdaget.
Man har aldri prøvd å åpne dem før.
Det hadde vanligvis vært forbudt.
Trusselen om ødeleggelse fra regnvann har ført til en helt uvanlig avgjørelse.
Å grave ut en av gravene.
Muligheten til å få grave ut denne graven er enestående i sitt slag.
Dette er den eneste muligheten vi får.
UTGRAVNINGSLEDER
Jeg blir like forbløffet hver gang jeg går ned.
Graven er bygd med svært høy presisjon.
Den er så dyp og stor i omfang.
De fleste av de eldste gravene har blitt utsatt for gravrøveri,
så vi hadde ikke store forhåpninger for kistekammeret.
Men det viste seg at det ikke hadde vært gravrøvere der.
Vi ble helt forbløffet.
Kisten har forfalt veldig, men gravkammerets eier er fortsatt der inne.
Vi gravde opp mange våpen, både rustninger, armbrøster og sverd.
Dette gravkammeret er så spennende
fordi det tilhører en virkelig kriger fra Qin-dynastiet.
Vi har allerede funnet tusenvis av terrakottakrigere,
men vi har ennå ikke hatt mulighet til å grave ut en virkelig Qin-kriger.
Og denne ligger ganske nær den første keiserens gravhaug.
Så hvem var han?
Uansett hvem det var, var han åpenbart både veldig viktig for og nær keiseren.
Kan vi fastslå identiteten hans,
kan det bli avgjørende for å forstå hva som skjedde etter keiserens død.
Janice har blitt tatt inn for å undersøke de merkverdige gjenstandene fra kisten
for å se om de kan avsløre mer om gravkammerets eiers identitet.
Det er en jadeskive. En sirkel rundt og en ramme.
- Og et tynnrisset mønster. - Yttersirkelen.
Ja. I midten.
Alt i alt er det et geometrisk mønster.
Jadestykket prydet en slire.
Gjenstandene i første gravkammer er veldig fascinerende.
Noen av gjenstandene har vi aldri sett før,
som en gullkamel og en figur av en som danser.
Fra dette kan vi fastslå
at graveieren kanskje hadde kongelig status.
Den er nennsomt utsmykket.
Dette er ganske så eksotiske gjenstander,
og det er første gang vi finner slikt i mausoleumskomplekset.
Spørsmålet er om vi klarer å datere dem.
Ta den ut og ta en titt.
Denne stammer fra slutten av De stridende staters tid.
Ja.
De kan ikke ha blitt støpt så sent som under Han-dynastiet. Det må ha vært før.
Myntene vi fant, kaller vi Ban Liang.
Slike mynter, størrelsen på myntene og også deres egenart
skiller Qin-myntene fra mynter fra senere tid.
Myntene er et tydelig bevis på
at gravkammerets eier var blant de rikeste i Qin-samfunnet,
og de daterer begravelsen til Qin-dynastiets slutt.
Hvor mange er gravd opp?
- Mellom 5000 og 6000. - Mellom 5000 og 6000.
Det er uvanlig at vi finner 6000 mynter i denne graven.
Det er en formue, altså.
Vi ser på armbrøsten. Den er mindre enn dem vi finner blant terrakottakrigerne.
Og den har hette.
Armbrøster med avtrekkerhette var veldig uvanlig på den tiden.
Slike armbrøstavtrekkere stammer fra slutten av Qin-dynastiet.
Og det gir oss en ganske innsirklet tidsangivelse for dette gravkammeret.
Antakeligvis et sted mellom keiserens død
og Qin-dynastiets fall.
Det er snakk om tre til fire år.
Hvem kunne ha blitt gravlagt sammen med Qins første keiser
i dette tidsrommet? Og hvorfor?
Å snevre inn datoen gjør listen over kandidater i gravkammeret mindre.
Ble den mystiske krigeren gravlagt mellom keiserens død og Qin-dynastiets fall,
står vi igjen med en kort liste over mulige kandidater.
Etter at den første keiseren døde, gikk det sønnene hans ille.
Derfor er jeg mer tilbøyelig til å tro at dette gravkammeret
tilhører en høytstående adelsmann eller en hærfører.
Finner arkeologene et personlig segl i kisten,
kan de fastslå gravkammerets eiers identitet helt sikkert.
Men kistens tilstand gjør at dette kan ta flere år.
Vi hadde opprinnelig tenkt å undersøke kisten på stedet.
Vær forsiktig med treverket.
Men det er stor temperaturforskjell mellom vinter og sommer.
Siden både gull, jade og edelmetall ligger åpent til for vær og vind,
må de handle raskt.
Hvis vi børster ut alt her vi står nå,
kan den drastiske endringen i temperatur og fuktighet
ha stor innvirkning på de utgravde gjenstandene og levningene.
Derfor vil vi pakke det inn og ta det med innendørs til undersøkelse.
Se på gjenstandene på stolpen her.
Vi trenger noe til å beskytte dem med.
Planen innebærer å pakke inn kisten
sammen med de flere tonnene med jord som omgir den
og løfte alt inn i laboratoriet i ett stykke.
Den enorme vekten gjør uthentingen av kisten svært risikabelt.
Noe liknende har aldri blitt prøvd før.
Vi kan sette inn én metallplate om gangen.
Vi kan gjøre det herfra eller fra den andre siden.
Ja. Begge sider fungerer.
Vi må legge spor oppover passasjen.
Så bruker vi en kran som kan løfte 50 til 100 tonn for å trekke den opp.
Problemet er at det er ujevnt og humpete. Det blir vanskelig å laste den på.
Dette er en enorm utfordring rent arkeologisk sett.
Jeg er sikker på at vi finner en løsning.
Nær keiserens gravhaug nærmer Fu Jians undersøkelser seg svar på
hva som skjedde med bygningene som en gang sto her.
Vi tror at det sto et tårn her. Jeg vil vite hvordan det ble ødelagt.
Det er det jeg bryr meg mest om.
Favner skadene på krigerne helt hit, var det mer enn et gravrøveri.
Det vil i så fall peke mot en ganske annen forklaring.
Vi fant nettopp noen ødelagt fliser.
På en av dem står det tegn.
Det ser ut til å være "Shui". Det er "Zuo Shui".
Jeg tror at Zuo Shui var en produsent under Qin-dynastiet.
Den kan ha vært del av tårnet.
I grop 1 og grop 2 med krigere er det tydelige menneskeskapte ødeleggelser.
Men det er ingen direkte bevis på at alt ble gjort samtidig.
Brannene i krigergropene kan ha blitt forårsaket av gravrøvere i oldtiden.
Men hvis det har brent her samtidig, så nær gravkammeret,
er det bevis for en plan om å ødelegge stedet med vilje.
Da den første keiseren døde, jobbet fremdeles de straffedømte med gravhaugen.
Men nesten nøyaktig et år etter den første keiserens død
brøt det ut et stort opprør i den østlige delen av keiserriket,
som kom til å få stor innvirkning på byggingen av mausoleet.
Innen noen våget å fortelle keiseren at de hadde problemer,
hadde situasjonen kommet helt ut av kontroll.
Reis deg.
En opprørshær, angivelig på 300 000 menn, var på vei mot hovedstaden.
Kall inn styrker fra nærliggende områder og drep dem, da.
Deres Majestet. Bandittene nærmer seg og er mange i tallet.
Vi har ikke tid til å kalle inn styrker fra de nærliggende områdene.
Sier du at vi er maktesløse overfor dem?
Har dere mistet munn og mæle?
Deres Majestet. Mange straffedømte jobber ved Li-fjellet.
Kan jeg ydmykt få foreslå at de blir tatt i Deres tjeneste og brukt til angrep?
Gjør det så fort som råd.
Og ikke forstyrr meg igjen før det har blitt gjort.
Etter ordre fra Hans Keiserlige Majestet må alle menn over 15 ta til våpen.
Hvorfor skal vi kjempe? Hva har vi med krigen å gjøre?
- Stille! - Vent!
Enhver straffedømt som kjemper for Hans Majestet, vil bli benådet.
Hu Hais styrke med utrente straffedømte
var langt unna den fryktede og veldisiplinerte hæren
hans far hadde brukt for å erobre Kina.
La oss se etter en inskripsjon.
Janice undersøker faktiske våpen
funnet i gravgropene sammen terrakottakrigerne.
Når vi ser på et hvilket som helst objekt fra mausoleumskomplekset,
så rommer de en stor historie.
Man ser det med en gang. Inskripsjonen er tydelig.
Terrakottakrigerne var utstyrt med et stort antall bronsevåpen.
Lansene eller hellebardene til infanteriet.
Armbrøstene til bueskytterne.
Ved å se på de ulike våpnene og hvordan de brukes sammen
ser vi hvor fleksibel stridstaktikken deres var.
Først har man alle bueskyttere, armbrøst- soldatene, foran i militærformasjonen.
De skjøt piler mot fienden før de kom helt innpå dem.
Deretter flyttet armbrøstskytterne seg helt bakerst.
Infanteriet gikk i nærkamp med fienden.
Det var en særegen taktikk under Qin-dynastiet.
- Forbered angrepet. - Forbered angrepet!
- Slukk brannene! Still dere opp! - Slukk brannene!
Kom igjen!
Send hestene ut for å spre dem. Vi hakker dem i hjel når de flykter.
Angrip!
En fangehær bevæpnet med graveredskaper
var som lam til slaktebenken.
Vent!
Men å kjempe for Qin ga dem tilgang til noen av oldtidens beste våpen.
Og hærførere som ikke kjente til annet enn seier.
Hold posisjonene!
Nå! Angrip!
Qin-våpnene og taktikken ble helt avgjørende.
Mot alle odds seiret fangehæren.
Opprørerne ble tatt på senga. Og lederne deres ble jaget og fanget.
Men dette var begynnelsen for en bølge av opprør.
Man ga opp arbeidet med gravkammeret.
Etter at fangene dro, ble ikke keiserens gravkompleks nevnt mer i nedtegnelsene.
Ingen vet hva som skjedde med det.
Den svære gravhaugen som skulle beskytte keiserens gravkammer
ser ut til å ha gjort jobben sin.
Det er ikke funnet bevis for at noen har brutt seg inn noen gang.
Men resten av keiserens mausoleum er en helt annen sak.
Tegn som taler for bevisst ødeleggelse undersøkes i restaurasjonsavdelingen.
Nok et Qin-mesterverk,
akrobatstatuen i overdreven størrelse, settes sammen.
Tegnene til vold er tydelige.
SJEFSKONSERVATOR
Dette er veldig interessant.
Den har merker som viser at den har blitt hugget i og knust.
Da vi gravde ut denne gropa, viste det seg at alt i den var stygt skadet.
Under undersøkelse av Akrobatgropa, der statuen ble gravlagt,
fant man et stykke rød jord.
Brannen som ødela dem
var så intens at den smelta en bronsekjele i bunnen om til en flat tallerken.
Under det arkeologiske arbeidet fant vi mange groper
på grunn av det viktige sporet med rødbrent jord,
inkludert Bronsefuglgropa og Akrobatgropa.
Setter vi alle nedbrenningene i sammenheng og ser på dem som en helhet,
så kan ikke dette ha blitt gjort av noen få alene.
Skader av slikt omfang krever hundrevis, ja, tusenvis av mennesker.
Men hvem gjorde det?
Jiang Wenxiaos planer for utgraving av kisten har fått klarsignal.
Her borte, professor Chen.
Men i og med at flyttingen er risikabel
vil teamet ta prøver fra noen av beina som ligger åpent til først.
- Det er ikke lett å gå i denne drakten. - Vær forsiktig.
Prøvene kan kanskje bidra til å fastslå krigerens alder.
Det er her. Se. La oss ta denne som prøve.
Det er en del av hodeskallen.
Hodeskallen var ikke intakt.
Bare en liten del var bevart.
Vi fant også bein fra lemmer i dårlig forfatning.
Dette er øverste del av lårbeinet.
Her er hoftebeinet.
Der er et skinnebein. Hodet er her. Liket på denne siden.
- Hode ligger i sør. - Stemmer.
Og beina peker nordover.
Se på øverste del av lårbeinet.
Et ganske tykt bein.
Det er mer sannsynlig at det er en mann.
Vi tar en prøve av dette.
Vi tok ut en del av lårbeinet.
Vi vil finne ut om gravens eier var i familie med den første keiseren
eller en høytstående adelsmann som ikke var en kjødelig slektning.
Hvis den mystiske krigeren var en høytstående embetsmann,
så må vi se på muligheten for at han var en av renkesmedene.
Etter to år med blodbad begynte Hu Hais keiserrike å falle sammen.
Og idet det gjorde det, vendte renkesmedene seg mot hverandre.
Den øverste håndlangeren døde først.
Han ble dømt til døden av keiseren etter å ha blitt forrådt av Zhao Gao.
De fem straffene ble forberedt for Li Si.
Han ble dømt til å hogges i to ved midjen.
Så fort den øverste håndlangeren var ryddet av banen,
satte Zhao Gao seg som mål å ta selveste keiseren.
Deres Majestet. Jeg har kommet for å for- telle Dem at Deres til som keiser er over.
Hvis jeg ikke lenger skal være keiser, kan du be Zhao Gao om
å la meg være konge for ett land. Jeg står ikke i veien for ham.
Zhao Gao utroper snart en ny keiser. Vi har ikke bruk for konger.
Marki, da!
Nå er dagdrømmenes tid forbi.
Da ber jeg ikke om annet enn å få leve et tilbaketrukket liv som ikke-adelig.
Jeg har mine ordrer.
Og Deres Majestet vet svært godt at man ikke kan ha noen løse tråder.
Stemmer nedtegningene,
kan vi være sikre på at keiser Hu Hai ikke ligger i mysteriegravkammeret.
Han ble gravlagt uten seremoni i en ikke-adelig grav.
Men nå skulle Zhao Gaos konspirasjoner slå tilbake på ham.
Han valgte en erstatter for Hu Hai som var lett å styre.
Men den nye keiseren hadde egne planer.
Jeg satte Dem på tronen. Hvordan våger De å la meg vente?
Tror De at De ikke må adlyde meg?
Hva?
Zhao Gao!
Det første han gjorde...
Hvem tror De at De er?
...var å drepe Zhao Gao.
Det fins ingen nedtegnelse om hvor han ble gravlagt.
De innledende undersøkelsene tyder på at det er en mann.
Men vi vil gjerne ta en DNA-test for å finne ut mer om ham.
Da må vi ta svært små fragmenter av beina...
...og sende dem til testing.
Vi fant også en tann. En av eierens jeksler.
Man kan følge en tanns utvikling. Emaljen har ingen skader.
Det tyder på at vedkommende fikk i seg nok næring i løpet av livet.
Ingen deler av tannbeinet er blottstilt. Da er nok vedkommende ung.
Alderen ligger et sted mellom 18 og 22 år.
Han var altså en ung mann.
Beviset for at krigeren døde ung utelukker renkesmedene.
De var for gamle.
Når alderen nå er avslørt, er det mer sannsynlig at han kanskje var prins.
Og detaljene i Shiji særlig rundt én prins
kaster nytt lys på alt som ble funnet i krigerens gravkammer.
I sammensvergelsens begynnelse, da Hu Hai drepte søsknene sine,
tok én av dem, prins Gao, en modig avgjørelse.
De må flykte, Deres Majestet. Ta med Dem familien og dra.
Prins Gao ville flykte.
Men siden han fryktet at familien ville bli arrestert og tatt av dage,
leverte han i stedet et brev til den andre keiseren.
Jeg skulle ha fulgt den første keiseren i døden. Men jeg klarte det ikke.
Som sønn har jeg vært illojal. Som undersått har jeg vært illojal.
Og en som handler illojalt, blir aldri berømt i vår verden.
Jeg ber om tillatelse til å få følge den tidligere keiseren i døden.
Det eneste jeg ber om, er å bli gravlagt i mausoleet ved foten av Li-fjellet.
Jeg kan bare håpe at keiseren ser til meg i nåde og innvilger ønsket.
Jeg skal videreformidle ønsket til keiseren
og be ham om å vie all sin oppmerksomhet til dette spørsmålet så fort som råd.
Prins Gao tilbød seg å ta selvmord
for å redde familien fra å lide samme skjebne som søsknene hans.
Det prins Gao gjorde, var heroisk og modig av ham.
Det var nok derfor Sima Qian la merke til historien og tok den med i Shiji.
Sima Qian forteller oss også at Hu Hai ble glad for å lese brevet fra prins Gao.
Ikke bare gikk han med på prins Gaos ønske.
Han ga ham også 100 000 bronsemynter til begravelsen.
Hvis Shiji stemmer, kan vi gå ut fra
at prins Gao er gravlagt et sted i nærheten av mausoleet.
Men så langt har ikke hans grav blitt identifisert.
Å bevise at den mystiske krigeren var prins Gao hadde væt en utrolig oppdagelse.
Siden gravkammerets eier var ung, kan det helt klart være mulig at det er prins Gao.
Men det kan vi ikke si for sikkert basert på dette.
Derfor må vi få den trygt til labben for å fullføre arbeidet vårt.
Det er trygt. Kom igjen.
Vi må få det gjort i løpet av en time.
Trekk.
Slutt å trekke. Stopp!
Nå sitter hjulene fast.
Sporene har blitt litt bøyd, men det kommer til å ordne seg.
Kom igjen.
- Regner det ute? - Det regner.
Hent plast for å dekke den til!
Ikke trekk mer! Stopp!
Hvordan jeg føler meg? Veldig glad.
Vi har fullført et umåtelig stort prosjekt.
Nå håper vi at vi finner et segl eller liknende gjenstander
som kan fastslå gravkammerets eiers identitet med sikkerhet.
Det har vi stor tro på.
Nå er det gjort.
Alle disse historiene har versert i over 2000 år.
Nå som vi har gjort slike funn,
vil det kunne bevise at disse skikkelsene fantes.
Som Zhao Gao og Hu Hai.
De var virkelige mennesker, ikke skikkelser i sagn eller bare historier.
Da har skikkelsene faktisk eksistert.
Nå, 50 år etter oppdagelsen av den første terrakottakrigeren,
har det blitt funnet avgjørende bevis for systematisk ødeleggelse over hele området.
Ser du den røde jorda? Denne bygningen ble ødelagt av brann rett etter bygging.
Man finner spor etter brann over hele Qin-mausoleet.
Vi er ikke sikre på når sporene stammer fra.
Men vi kan bekrefte at skadene på krigergropene skjedde tidlig,
før treverket der hadde råtnet.
Det er trekull.
Det var akkurat det samme da vi gravde ut ved østporten.
- Det har blitt brent. - Ja.
På disse bygningene fant vi de samme sporene etter brann.
All ødeleggelsen ser ut til å ha skjedd på samme tid sent i Qin-dynastiet.
Da Qin-dynastiets fall kom, kom det med kraftig styrke.
En opprørsgeneral
tok med hæren sin til hovedstaden og halshugde Hu Hais etterfølger.
Opprørshærene startet et blodbad i hovedstaden. Brannene varte i tre måneder.
Det fins ingen skriftlige bevis for at opprørshæren ødela keisermausoleet.
Men siden det lå nært hovedstaden, ville det ha vært et viktig mål.
Etter min mening bør tyveriene, ødeleggelsen og nedbrenninga av mausoleet
tilskrives opprørshæren.
De hadde nok soldater og kraft, mulighet og tid.
Det er sannsynlig at noen av soldatene hadde vært fanger i tvangsarbeid der.
Derfor husket de hvor ting lå begravd.
- Hei! De er her nede! - Det var hevn.
Når alt under vår himmel hadde blitt gjort opp,
falt huset Qin, siden de hadde styrt uten medmenneskelighet eller rettskaffenhet.
Qin-familiens grufulle mobilisering og straff av befolkningen
førte til ødeleggelsen av mausoleet.
Men det høye nivået av kunstnerisk kreativitet kom ikke fra samme grufullhet.
Den vokste frem av blandingen av ulike kulturelle elementer
fra ulike deler av det som vi kaller Kina i dag.
Den første keiserens visjon om et samlet Kina overlevde.
Den overlevde Qin-dynastiets fall.
Og den lever i beste velgående i dag.
Til syvende og sist ble krigerne ødelagt
på grunn av de grusomme forholdene de ble skapt under.
Men de viser også hva mennesker var i stand til å gjøre for 2200 år siden.
Selv etter all denne tiden
er krigerne for meg en påminnelse om menneskesjelens storslagenhet.
Og de har fortsatt evnen til å ta pusten fra oss.
Her er fotstykket hans.
Hele mitt liv har vært viet til arkeologi.
Nå har det gått 48 eller 49 år.
Å gjøre disse krigerne kjent for verden
var en oppgave som skulle bli vårt ansvar.
Og for oss var det virkelig en ære.
Krigerne er mine kjære, gode venner.
Når mennesker fra hele verden blir glad i dem,
så gjør det meg veldig glad.
Det var vanskelig til tider,
men det er under størst motgang vi også finner størst glede.
Akkurat som blomster vannet av svette blir de vakreste...
...så ga terrakottakrigerne oss...
...den største gleden i verden.
TIL DAGS DATO HAR BARE 1200 AV DE 8000 TERRAKOTTAKRIGERNE BLITT SATT SAMMEN
JOBBEN MED Å FASTSLÅ IDENTITETEN TIL DEN MYSTISKE KRIGEREN FORTSETTER
Tekst: Fredrik Island Gustavsen